חוק מניעת פגיעת גוף שידורים זר בביטחון המדינה

חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד-2024, המוכר בכינוי חוק אל-ג'זירה, אושר בכנסת ב-1 באפריל 2024, וקובע בהוראת שעה כי ראש ממשלת ישראל ושר התקשורת יוכלו להפעיל סנקציות שונות כלפי ערוץ זר אשר לפי חוות דעת ביטחונית פוגע במדינת ישראל. החוק יועד בעיקרו כלפי ערוץ אל-ג'זירה הקטרי וערוץ אל-מיאדין הלבנוני. במהלך מלחמת חרבות ברזל השתמשה הממשלה בסמכותה לפי סעיף 39 לחוק יסוד: הממשלה, והתקינה ב-20 באוקטובר 2023 את תקנות שעת חירום (חרבות ברזל) (מניעת פגיעת גוף שידורים זר בביטחון המדינה), ה'תשפ"ד–2023, הקובעות שאם שוכנע שר הביטחון כי שידוריו של ערוץ זר המשדר בישראל פוגעים באופן ממשי בביטחון המדינה, רשאי שר התקשורת, בהסכמת שר הביטחון ובאישור ועדת השרים לענייני ביטחון לאומי למנוע את שידוריו ופעילותו של ערוץ זה בישראל. בהתאם לתקנות אלה פרסם שר התקשורת, שלמה קרעי, הוראה, בתוקף ל-30 ימים, לחסום את שידוריו של ערוץ אל-מיאדין, והוראה נוספת, אף היא בתוקף ל-30 ימים, לתפוס מכשירים המשמשים לאספקת תוכני השידור של ערוץ אל-מיאדין. תוקף ההוראה הראשונה הוארך ב-30 ימים נוספים, עד ל-13 בינואר 2024. תוקפן של תקנות שעת חירום פקע בתום שלושה חודשים מהתקנתן, ב-20 בינואר 2024. כדי לאפשר את המשך הטלת ההגבלות שאפשרו תקנות שעת חירום, הציעה הממשלה לקבוע זאת בחוק, במתכונת של הוראת שעה. הדיון בהצעת החוק נערך בוועדה לביטחון לאומי, וב-1 באפריל 2024 החוק אושר בקריאה שנייה ושלישית, ברוב של 71 תומכים מול 10 מתנגדים. אם שוכנע ראש הממשלה, על פי חוות דעת מקצועית מגורמי הביטחון, שהתכנים המשודרים בערוץ זר המשדר בישראל פוגעים באופן ממשי בביטחון המדינה, רשאי שר התקשורת, בהסכמת ראש הממשלה ובאישור ועדת השרים לענייני ביטחון לאומי או הממשלה, להורות על אחד או יותר מאלה: (1) להורות לסַפַּק תכנים (גוף שפעילותו העיקרית שידור של מגוון תכנים לציבור בישראל) על הפסקת שידור של ערוץ זה; (2) להורות על סגירת משרדי הערוץ הנמצאים בשטח ישראל; (3) להורות על תפיסת מכשיר המשמש לאספקת תוכני הערוץ, ובלבד שלא תבוצע חדירה לציוד קצה רט"ן שנתפס בהתאם להוראה זו; (4) להורות לגורם האחראי על הסרת אתר האינטרנט של הערוץ, אם השרת שעליו אתר האינטרנט מאוחסן נמצא בישראל או שהוא בשליטת אדם הנמצא בישראל או בשליטת תאגיד הרשום בישראל, או להורות על הגבלת גישה לאתר האינטרנט של הערוץ. הוראה כזו תהיה בתוקף לתקופה שלא תעלה על 45 ימים; אם שוכנע ראש הממשלה כי התנאים למתן ההוראה ימשיכו להתקיים גם לאחר תקופה זו, רשאי שר התקשורת, בהסכמת ראש הממשלה ובאישור ועדת השרים או הממשלה, להאריך את תוקף ההוראה לתקופה שלא תעלה על 45 ימים נוספים בכל פעם. כל הוראה תובא לפני נשיא בית משפט מחוזי או סגנו תוך 24 שעות משניתנה, והוא רשאי להחליט לשנות או לקצוב את תוקפה. החוק נחקק כהוראת שעה שתוקפה עד 31 ביולי 2024, או עד סיום ההכרזה על מצב מיוחד בעורף או סיום הפעולות הצבאיות המשמעותיות במלחמת חרבות ברזל, לפי המוקדם שבהם. למרות החוק, שידורי ערוצים שהוגבלו מכוח החוק יתאפשרו בשטח ישראל על ידי כתבים שישדרו דרך מכשירים סלולריים, אך ללא מצלמות וערוצים אלו יוכלו לשדר משטחי הרשות הפלסטינית. בנוסף, רק ספקי התקשורת הישראלים כמו הוט ו-yes יחויבו להימנע מלשדר את הערוץ, אך בקולטים לווייניים ובאנטנות פרטיות לא יחול החוק. ב-5 במאי 2024 אושרה ההחלטה לסגור את ערוץ אל-ג'זירה בישראל בישיבת הממשלה, ובהמשך היום חתם שר התקשורת, שלמה קרעי, על צווים לסגירת הערוץ, ומשטרת ישראל פשטה על משרדי הערוץ והחרימה את ציודו, ובנוסף החרימה ציוד מספק שירותי תקשורת בנצרת שנתן שירות גם לאל ג'זירה. בהתאם להוראות החוק, הצווים הובאו לאישורו של בית המשפט המחוזי בתל אביב, שאישר את הצווים. נחסמה גם הגישה לאתר האינטרנט של אל-ג'זירה. אל-ג'זירה והאגודה לזכויות האזרח הגישו עתירה לבג"ץ כנגד סגירת אל-ג'זירה בישראל. ב-21 במאי 2024 החרים משרד התקשורת הישראלי ציוד של AP, שצילם בשידור חי מצפון רצועת עזה. הציוד הוסר בנימוק שהתמונות מסופקות לאל-ג'זירה. בעקבות ביקורת בישראל ומהממשל האמריקאי, חזר בו שר התקשורת שלמה קרעי מהמהלך והודיע שהציוד יוחזר. באוגוסט 2024 נחסמו מכוח החוק שידורי ערוץ אל-מיאדין בישראל. צנזורה בישראל חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ״ד–2024, ספר החוקים הפתוח, באתר ויקיטקסט היסטוריית החקיקה של חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד-2024, במאגר החקיקה הלאומי באתר הכנסת תקנות שעת חירום (חרבות ברזל) (מניעת פגיעת גוף שידורים זר בביטחון המדינה), התשפ״ד–2023, ספר החוקים הפתוח, באתר ויקיטקסט הוראה בדבר מניעת פגיעה בביטחון המדינה על ידי ערוץ אלמיאדין לפי תקנות שעת חירום (חרבות ברזל) (מניעת פגיעת גוף שידורים זר בביטחון המדינה), ילקוט הפרסומים 11806, 15 בנובמבר 2023, עמ' 1200 הוראה בדבר מניעת פגיעה בביטחון המדינה על ידי ערוץ אלמיאדין לפי תקנות שעת חירום (חרבות ברזל) (מניעת פגיעת גוף שידורים זר בביטחון המדינה), ילקוט הפרסומים 11807, 15 בנובמבר 2023, עמ' 1202 הוראה בדבר מניעת פגיעה בביטחון המדינה על ידי ערוץ אלמיאדין לפי תקנות שעת חירום (חרבות ברזל) (מניעת פגיעת גוף שידורים זר בביטחון המדינה), ילקוט הפרסומים 11898, 14 בדצמבר 2023, עמ' 1910 חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד-2024, ה"ח 1720 מ-12 בפברואר 2024 יקי אדמקר‏, חוק אל ג'זירה אושר: אך הדרך לסגירת הערוץ בישראל עוד ארוכה, באתר וואלה, 1 באפריל 2024 עטרה גרמן, ‏החוק לסגירת אל-ג'זירה בישראל עבר בקריאה שנייה ושלישית, בעיתון מקור ראשון, 1 באפריל 2024 ציפורה סימן טוב, הממשלה החליטה פה אחד: ערוץ אל-ג'זירה בישראל ייסגר, באתר עכשיו 14, 5 במאי 2024 הוראות בדבר מניעת פגיעה בביטחון המדינה על ידי ערוץ אלג'זירה לפי חוק מניעת פגיעת גוף שידורים זר בביטחון המדינה (הוראת שעה - חרבות ברזל), ילקוט הפרסומים 12354 מ-5 במאי 2024 עמית סגל, ‏אחרי החלטת הממשלה נגד אל-ג'זירה: המשטרה פשטה על משרדיה, באתר ‏מאקו‏, 5 במאי 2024 אורן פרסיקו, רגל בדלת, באתר העין השביעית, 9 במאי 2024 אורן פרסיקו, מדינת ישראל נגד אל-ג'זירה, באתר העין השביעית, 7 במאי 2024 נטעאל בנדל, בית המשפט האריך את הצווים להפסקת שידורי אל-ג'זירה: "תמריץ לפעילות מפגעים", באתר ישראל היום, 13 ביוני 2024; אורן פרסיקו, המחוזי אישר בשלישית צווים להגבלת שידורי ערוץ אל-ג'זירה בישראל, באתר העין השביעית, 27 ביולי 2024; אורן פרסיקו, בית-המשפט אישר שוב הגבלת שידורי אל-ג'זירה, לע"מ תשלול תעודות עיתונאי מכתביו, באתר העין השביעית, 14 בספטמבר 2024 הגבלת גישה לאתר אינטרנט, באתר של משרד התקשורת, 6 במאי 2024 אורן פרסיקו, האגודה לזכויות האזרח עתרה נגד "חוק אל-ג'זירה", באתר העין השביעית, 7 באפריל 2024 אורן פרסיקו, "אל-ג'זירה": החוק נגדנו הוא ישראבלוף של נתניהו, באתר העין השביעית, 5 במאי 2024 Israeli officials seize AP equipment and take down live shot of northern Gaza, citing new media law, AP News, ‏2024-05-21 (באנגלית) רן בוקר, מורן אזולאי, איתמר אייכנר, הזיגזג של קרעי, לאחר הזעם האמריקני: "הוריתי להשיב את הציוד לסוכנות AP", באתר ynet, 21 במאי 2024 יהונתן ליס, בן סמואלס ואי־פי, שר התקשורת הורה להחרים ציוד של סוכנות אי-פי בשל העברת תוכן לאל-ג'זירה - וחזר בו, באתר הארץ, 21 במאי 2024 אורן פרסיקו, "פוגעים באופן ממשי בביטחון המדינה", באתר העין השביעית, 13 באוגוסט 2024